Iittalan rautatieasema

Iittalan rautatieasema on Hämeenlinnassa entisen Kalvolan kunnan alueella sijaitseva Suomen rataverkon liikennepaikka. Asemalla pysähtyvät pääkaupunkiseudun lähiliikenteen R-junat. Helsinkiin liikennöidään raiteelta 1 ja Tampereelle raiteelta 2.https://www.vr.fi/cs/vr/doc/Iittala_syksy17.pdf 

Iittalan pysäkki perustettiin vuonna 1882 samannimiseen kylään, parin kilometrin päähän Kalvolan kirkosta. Pysäkin lähellä sijaitsi vuonna 1881 perustettu Iittalan lasitehdas. Pysäkki korotettiin asemaksi vuonna 1888. Alkuperäisen asemarakennuksen suunnitteli arkkitehti Knut Nylander, ja rakennusta laajennettiin myöhemmin. Asemalla vuonna 1940 sattunut onnettomuus vaati 31 ihmisen hengen. Kuurilassa lähellä Iittalaa sattui 1957 toinen onnettomuus. 

Tavaramakasiini toimi Iittalassa sekä rautatie- että linja-autoasemana vuodesta 1973, jolloin huonokuntoiseksi todettu vanha asemarakennus myytiin huutokaupalla purettavaksi. Iittalan asema muutettiin miehittämättömäksi vuonna 1990, tavaraliikenne lopetettiin seuraavana vuonna ja liikennepaikan sivuraiteet purettiin vuonna 1997. Aseman vieressä oleva tavaramakasiini tuhopoltettiin vuonna 2003. Jussi Iltanen: Radan varrella: Suomen rautatieliikennepaikat (2. painos), s. 73. Helsinki: Karttakeskus, 2010. .

 Lähteet 

Luokka:Kalvola
Luokka:Hämeenlinnan rautatieliikennepaikat
Luokka:Kanta-Hämeen henkilöliikenteen rautatieliikennepaikat